05.12.2006 13:48   "Meie valimistel osalemine on protestiks Eestis valitsevale rahademokraatiale ja samas armastus oma riigi vastu," teatas erakond.    Samas võib Vasakpartei sõnul rahapuudus takistada neil valimistele kandidaatide ülesseadmist, kuna igas valimispiirkonnas vähemalt ühe kandidaadi esitamiseks oleks vaja tasuda kokku 72 000 krooni riigilõivu. Vasakpartei esimees Sirje Kingsepp ütles  ETV24-le, et nad võivad siiski kindlad olla kahe kandidaadi ülesseadmises.    "Vasakpartei on teadlik, et selleks, et me riigikokku saaksime, on vaja suuremat sorti imet ja imedesse me ei usu," lisas erakond.    2006. aasta alguses oli äriregistri andmeil Vasakparteil 1041 liiget. Erakonna liikmete arv on viimase nelja aasta jooksul püsivalt kahenenud. 2003. aasta kevadel oli Vasakparteil 1131 liiget. Kingsepa sõnul kahaneb partei liikmeskond peamiselt seetõttu, et vanemad liikmed surevad  ära ning uusi ei tule piisavalt juurde.    Kingsepa hinnangul on Eestis kehtiv süsteem, kus erakonnal peab olema vähemalt 1000 liiget, ebademokraatlik, sest Saksamaal saab tema sõnul erakonna moodustada isegi kolme liikmega.